Səndən ötrü
Ömürlər xuni-dil içdim, 
Gülüzarım, səndən ötrü. 
Axın dağlara düşdüm 
Laləzarım, səndən ötrü.

Sinəmi oxlar dəlibdir,
Qanlı peykanlar qalıbdır, 
Canımı qəmlər alıbdır, 
Qəmküsarım, səndən ötrü.

Aşiq olan keçər eldən,
Başü candan, xanümənden, 
Damənin tək getdi əldən 
İxtiyarım, səndən ötrü.

Gözlərim qan ilən doldu, 
Bilmənəm könlümə noldu, 
Kəkilin tək qarə oldu 
Ruzigarım, səndən ötrü.

Qövsi ilə həmdəm oldum, 
Həmdəmi-dərdi-qəm oldum, 
Xarü zari-aləm oldum 
Nazlı yarım, səndən ötrü.
Gəraylılar